Malpendaĵo

Malpendaĵo estas tiu parto de iuj minuskloj, kiu daŭrigas
la trunkon de la signobildo super la x-alton; por Esperanto temas
do pri la supra parto de xbxdxfxhxkxlxtx (la iksoj estas
aldonitaj por vidigi la trunkzonon).

eta|400px|center|La horizontala strukturo de teksta linio

Kutime la termino „malpendaĵo“ rilatas al la parto de la signobildo
koneksa kun la litertrunko; t.e. la supersignojn de i, j, ĉ, ĝ, ĵ, ŝ, ŭ oni ne nomas malpendaĵo,
kvankam ili situas en la sama zono. Ankaŭ la supersignojn de ĥ
kaj de la majuskloj oni apartigas disde la malpendaĵoj; cetere, ĉi
tiuj posedas sian apartan zonon, kiun limigas la ĥ-alto
(voĉlegu „ĥo-alto“).

La supran limon de la malpendaĵoj prezentas la k-alto
(voĉlegu „ko-alto“). Kutime la k-alto iom superas la majusklo-alton:

eta|400px|center|k-alto kompare kun la majusklo-alto

La parto de iuj minuskloj, kiu sinkas sub la trunkon (sub la linibazon), estas pendaĵo.

Kategorio:Tipografio